open-index/open-wikipedia-markdown huggingface dataset:
Anna Fotyga

**Anna Elżbieta Fotyga**, nomine nativo pleno *Anna Elżbieta Kawecka* (die 12 Ianuarii 1957 nata  in urbe) est politica Poloniae et Europae.

Alumna est universitatis Gedanensis. Legata est parlamento Europaeo a die 13 Iunii 2004. Ministra a rebus externis Poloniae meruit a die 9 Maii 2006 usque ad 15 Novembris 2007, primis ministris Casimiro Marcinkiewicz et Iaroslao Kaczyński.

## Nexus externi 
* "Anna Elżbieta Fotyga" apud Parlamentum Europaeum

Categoria:Homines vivi
Categoria:Nati 1957
Categoria:Alumni Universitatis Gedanensis
Categoria:Politici Poloniae
Categoria:Legati Parlamenti Europaei
Hyacinthus Czaputowicz

**Hyacinthus Christophorus** (Polonice *Jacek Krzysztof*) **Czaputowicz** (Varsaviae natus die 30 Maii 1956) est eruditus et politicus Poloniae. 

Alumnus est universitatis Varsoviensis et Scholae Principis Scientiarum Oeconomicarum et Commercii in eadem urbe. Ibidem rector Scholae nationalis administrationis publicae ab anno 2008 usque in 2012 meruit. Die 9 Ianuarii 2018 ad munus ministri a rebus externis convocatus est, Matthaeo Morawiecki primo ministro.

## Bibliographia 
* Christian Davies et Jennifer Rankin, "Poland's prime minister sacks ministers in move to mend ties with EU," in *The Guardian,* 9 Ianuarii 2018.

Categoria:Alumni Scholae Scientiarum Oeconomicarum et Commercii (Varsovia)
Categoria:Alumni Universitatis Varsoviensis
Categoria:Eruditi Poloniae
Categoria:Politici Poloniae
Categoria:Schola Nationalis Administrationis Publicae (Varsovia)
Michael Deržavin

**Michael Michaelis filius Deržavin** (Russice Михаил Михайлович Державин, tr. *Michail Michajlovič Deržavin*; Moscuae natus die 15 Iunii 1936, Orbii mortuus die 10 Ianuarii 2018) fuit actor theatricus et cinematographicus Sovieticus et Russicus, qui ab anno 1967 in Theatro Satyrae Moscuensi favebat operi, anno 1989 titulo Artificis Popularis RSFSR ornatus.

## Nexus externi
* Pagina de Michaele Deržavin in situ interretiali Theatri Satyrae Moscuensis 
* Pagina de Michaele Deržavin in situ interretiali *Peoples.ru* 

Categoria:Actores Russiae
Categoria:Incolae Moscuae
Categoria:Incolae Unionis Sovieticae
Mirella Grosjean

**Mirella Grosjean** (vere: *Mireille Grosjean*, Esperantice: *Mirejo Groĵan*; nata die 15 Maii 1946 in La Chaux-de-Fonds in Novicastrensi pago) Helvetica institutrix rude donata et Esperantici fautrix summa est.
## Vita
Apud Universitatem Novicastrensem geographiae, historiae, linguae Francogallicae et linguae Theodiscae studuit. Anno 2014 Posnaniae academiam Esperanticam frequentans diploma in interlinguisticis nacta est. Multos annos magistra linguarum in ludis fuit ubi educationem interculturalem maxime promovebat atque fovebat. 

Et nostris diebus Grosjean membrum agilissimum variis in sodalitatibus est, e.g. in Unione educatorum Helvetica (ASEPAIX) quam ipsa cum aliis condiderat. Insuper praeses fuit Associationis Esperanticum docentium internationalis (ex anno 2013 usque 2021) et fundatrix Associationis *AikidEo* quae censet iungendas esse pacificam notionem Esperanticam et artem martialem Aikido. In multis itineribus in omnem orbem terrarum factis de valore pacifico idiomatis Zamenhofiani praeconia fecit et facit.

## Praemia
Anno 2014 esperantista anni honoraria electa est. Actiones eius indefessae praesertim in Africa sic honorentur. Itaque etiam opera eius praeparatoria effertur, ut celebrari possint congressus didactici (e.g. in Urbe Montis Videi 2014, aut anno 2015 in La-Chaux-de-Fonds). Anno 2016 Praemium Deguchi pretiosissimum apud Universalem Societatem Esperanticam nacta est, ubi eius labor indefessus in usu Esperantici ad pacem conciliandam laudetur.

Grosjean saepe variis periodicis symbolas prelo mandandas tradit (e.g. ad commentarios mensuales Belgicos *Monato*, ad commentarios paedagogicos Esperanticos *Internacia Pedagogia Revuo*).

## Nexus externi 
* Pugillares interretiales Mirellae Grosjean, saepe cum argumentis ad Iaponiam spectantibus 
* Pugillares eius interretiales bilingues Francogallice-Esperantice
* Emissio "Avis de passage" diei 9 Augusti 2017 in canali televisifico *Canal Alpha*, quae durat minutas XX

Categoria:Esperantistae anni honorarii
Georgius Langemak

**Georgius Erici filius Langemak** (Russice Георгий Эрихович Лангемак, tr. *Georgij Ėrichovič Langemak*, natus patre Germano matreque Helveta in urbe ''Starobel'sk* Imperii Russici, quae nunc est *Starobil'sk* Ucrainae, die [[20 Iulii|8 [20] Iulii]] 1898, mortuus supplicio pyroboli affectus Moscuae die 11 Ianuarii 1938) fuit eruditus Sovieticus, qui ad creationem rochetarum primarum contribuit, unus e creatoribus principalibus tormentae rochetarum nomine *Katjuša* fuit. Accusationis falsae causa supplicio affectus, post mortem anno 1955 rehabilitatus et anno 1991 Titulo Herois Laboris Socialistici ornatus est.

## Nexus externi
* Pagina de Georgio Langemak in situ interretiali *Heroes terrae'' 

Categoria:Eruditi Unionis Sovieticae
Categoria:Incolae Imperii Russici
Categoria:Incolae Moscuae
Categoria:Incolae Ucrainae
Categoria:Inventores Russiae
Categoria:Machinatores Russiae
Categoria:Victimae Stalinismi
Vacha

thumb|Curia Vachae.
**Vacha** vel **Facha** est oppidum in Thuringia in Circulo Wartburgensi ad fines Hassiae situm. Circa quinque milia incolarum habet.

## Historia
Mentio prima istius oppidi fuit anno 1186, cum esset in possessione Fuldensium. Inter oppida Thuringiae Occidentalis antiquissima numeratur. Fortificationes abbate Henrico IV instigante erectae sunt, quarum intacta manserunt tres turres rotundae, moenium fragmenta, ruina Wendelstein cum belfredo alto. In burgo hodie museum historiae regionalis invenitur. 

Anno 1406 Hassia oppidum partim occupavit, antequam anno 1648 omnino in tutelam Hassiae redigeretur. Anno autem 1815 ducatus Saxonia-Vimarii-Eisenach oppido hoc potitus est.

## Res aspectabiliores
Opera craticia perpulcra in area centrali nundinarum saeculo XVII erecta sunt. Puteus Sancti Viti, ecclesia parochialis cum porta occidentali (artis Romanicae saeculi IX) et fanum peregrinatorium Sanctae Annae momenti architectonici maximi esse dicuntur. *Domus Widemark* appellatur curia anni 1613 quam burgimagister Hassicus C. Widemarkter construi iussit. Monetae propriae quoque in situ olim cussae sunt, ut aedificium monetarium monstrat. 

Oppidum vetustum ad transitum in regionem Rhön situm est et pons lapideus affabre trans Weraham conducens cum arcubus XIV satis notus est. Constructus est anno 1342 et Pons unitatis nuncupatur.

Excursiones bellae in locos propinquiores quoque sese offerunt, e.g. ad Burgum Krayenberg haud procul a Tiefenort situm et in varias silvas ambientes. In Lohrasen est mola vetusta quae testimonium perhibet de quaestu coriariorum valde diffuso.

## Notae
## Nexus externi
*Situs interretialis Vachae proprius.

Categoria:Urbes Thuringiae
Wasungen

**Wasungen** oppidum in Circulo Schmalkalden-Meiningen in Thuringia est ad ripam Werahae situm. Kalendis Ianuariis 2016 habuit incolas 3384.
## Historia
Quamquam mentio prima in actis donatoriis monasterii Fuldensis iam anno 874 fuerat, locus longum tempus pusillus mansit. Nobiles Henneburgenses ex saeculo XIII et duces Saxoniae-Meiningen ex anno 1672 dominabantur. Anno 1305 ecclesia quaedam monastica indicatur, anno 1308 privilegia urbana incolis concessa sunt.

In Bello rustico Germanico monasterium destructum est, cum oppidum quasi integrum restaret. Querela inter ducatus Saxonicos Mainingiae et Gotae anno 1747 exorta Bellum Wasungen in libris historicis vocatur, cuius causa fuit duarum nobilium ambitus et offensio.

## Res aspectabiliores
Usque hodie nucleus mediaevalis exstat cum vicis minimis, scalis angustis, fortificationibus, moenibus. Specialis momenti sunt Domus parochorum (Pfaffenburg) in colle et Turris Iudaeorum (Judenturm). Opera craticia velut in multis locis Franconiae pullulant: citentur in eis curia anni 1533, magistratus aedes et monasterium pristinum nonnarum, ubi museum historiae regionalis sartum et tectum servatur. 

Ecclesia Sanctae Trinitatis, Fanum Sancti Petri (iuxta sepulcretum), latifundia nobilium Maienhof et Weyenhof, burgus caducus Maienluft (saeculi XIII) gemmae aliae in thesauro architectonico oppidi sunt.

Industriae hic vix apparebant, quod naturam ambientem servabat et rebus periegeticis promovendis valde profuit.

## Excursiones et Saturnalia
Semita educatoria plantarum in margine oppidi constituta et vicus vallatus (Walldorf) cum burgo ecclesiastico mediaevali necnon antra lapidis arenarii visitatores quoque alliciunt.

Quotannis carnelevarium magno studio in Wasungen celebratur, cuius origines ante quinque saecula in spectaculis media in urbe datis esse videntur.
## Incolae maioris momenti
*Tuisco Ziller, paedagogus et iuris peritus

## Externi nexus
*Situs proprius
Lucilius Iunior

**Lucilius Iunior**, primo saeculo p.C.n. natus et mortuus, fuit procurator Siciliae, Nerone imperante. Fuit amicus Senecae, qui ei *Epistulas ad Lucilium* inscripsit. Fieri potest ut auctor sit carminis quod *Aetna* nuncupatur.

## Vita 
Lucilium, Epicuri doctrina imbutum, ad Stoicorum castra transire Senecam voluit, quod in epistulis quae ad eum scripsit paret. Itaque nonnumquam fit ut stoicus Epicurum citet, ut in epistula octava, in qua legimus: "Potest fieri ut me interroges quare ab Epicuro tam multa bene dicta referam potius quam nostrorum, caet."

## *Aetna* 
Aetna carmen de causis vulcanismi est, quod Vergilio, Cornelio Severo, vel etiam Manilio tributum est. At, cum *Aetnae* poeta *Quaestiones Naturales* Senecae legisse eisque usum esse videtur, et Lucilio Iuniori hoc carmen assignatum est. 

## Bibliographia 
* L. Delatte, « Lucilius, l'ami de Sénèque », *Études classiques*, 4, 1935, 367-385, 546-590.
* A. Guillemin, « Sénèque, directeur d'âmes », *Revue des études latines*, 30 (1952), 202-219 ; 31 (1953), 215-234 ; 32 (1954), 250-274.

Categoria:Vulcanologi
Theodorus Ulianovschi

**Theodorus**, vulgo *Tudor* **Ulianovschi** (natus die 26 Maii 1983) est politicus Moldaviae. Alumnus est universitatis liberae internationalis Moldavicae ubi iuribus studuit. Ab anno 2005 apud ministerium rerum externarum Moldavicum operam dedit. Ab anno 2013 legatus patriae fuit apud regimen Qatarense. Ab anno 2014 minister vicarius a rebus externis fuit, deinde a die 8 Martii 2016 legatus iuxta regimen Helveticum Nationesque Unitas. Die 9 Ianuarii 2018 minister a rebus externis factus est, antecessore Andrea Galbur, primo ministro Paulo Filip.

## Bibliographia 
* Iurii Botnarenco, "Noii miniştri ai Guvernului Filip, numiţi în funcţii. Andrian Candu a semnat decretul în locul lui Igor Dodon" in *Adevărul* (9 Ianuarii 2018)

## Nexus externi 
* Curriculum vitae apud *Partidul Liberal Reformator*
* [Vita](https://www.unog.ch/80256EDD006B9C2E/(httpNewsByYear_fr)/ED1EB4936463E79DC1257F70003F3F4F?OpenDocument) apud Nationes Unitas
* "Tudor Ulianovschi forwarded as new Minister of Foreign Affairs and European Integration (19 Decembris 2017) apud *Publika.md*

Categoria:Nati 1983
Categoria:Homines vivi
Categoria:Legati Moldaviae
Categoria:Politici Moldaviae
Categoria:Alumni Universitatis Liberae Internationalis Moldavicae
Patricius Fraley

[thumb|Fraley anno [2011]]
**Patrick Howard Fraley** (Anglice *Pat Fraley*, natus Seattlum die 18 Februarii 1949) est comicus et histrio Americanus.

## Nexus externi 
* Pagina officialis
* 

Categoria:Actores televisifici Civitatum Foederatarum
Ethica medica

thumb|Quid est actio moralis in medicina?
**Ethica medica**, subdisciplina ethicae et philosophiae, pertractat, quae in medicina et rebus sanitariis bona et mala sint. Ergo ethica medica valores ad operam medici necnon ad explorationem medicam applicat. Hodiernis diebus quattuor principia a Thoma Lamar Beauchamp et Ioanne Franklin Childress divulgata, nempe autonomia, beneficentia, vitatio detrimenti, iustitia, maximum momentum habent.

* Bioethica
* Cellula praecursoria
* Deontologia
* Ethica deontologica
* Ethica practica
* Iusiurandum Hippocraticum
* Ius moriendi
* Medicina

## Notae 
## Nexus externi 
* UNESCO paginae interretiales de ethica biomedica. 

Categoria:Ethica
Categoria:Medicina
Ubertinus Carrara

**Ubertinus**, vulgo *Ubertino* vel *Uberto* **Carrara** (Sora, 1640 — Roma, 1715) poeta Latinus et Iesuita fuit. De Columbo carmen epicum scripsit.

## Vita 
In Sora natus est, quae regi Neapolitano tum subiecta esset. In societatem Iesu ingressus est et in Collegio Romano Romae rhetoricam docuit. Poema illustre de Columbo composuit et de Samson tragoediam necnon laudem Iano Sobieski victori apud 'Podgaitsy'(Ucrainice 'Підгайці') urbem et alia carmina.

## Opera 
* Columbus sive de itinere Christophori Columbi.
* Samson vindicatus. Drama sacrum.
* In victoriam de Scythis et Cosacis relatam sub auspiciis D.D. Johannis in Zolkucia.
* De profligato ad Tibiscum magno Turcarum sultano ab armis Leopoldi I.
* Augustae proli archiduci Austriae genethliacon.

## Notae 
## De Carrara 
* *Florian Schaffenrath*. Die carmina minora des Ubertino Carrara SJ // Römische Historische Mitteilungen 50/2008.
* *Heinz Hofmann*. Eine neue Quelle für den Mythos von Sol und Nox im Columbus-Epos von Ubertino Carrara // Syntagmatia. Essays on Neo-Latin Literature in Honour of Monique Mund-Dopchie and Gilbert Tournoy / Edd. Dirk Sacré, Jan Papy. Leuven, 2009 (Supplementa Humanistica Lovaniensia)
* Ubertino Carrara. Columbus. Edición, introducción, traducción y notas por Francisca Martínez Torres. Madrid, 2000.(Bibliotheca Latina)
* Ubertino Carrara SJ. Columbus. Carmen epicum / Hrsg., uebersetzt und kommentiert von Florian Schaffenrath. Berlin, 2006. (Bibliothek seltener Texte in Studienausgaben. Band 6).

## Nexus externi 
* Columbus 
* Samson vindicatus
* De profligato ad Tibiscum magno Turcarum sultano ab armis Leopoldi

Categoria:Iesuitae
Categoria:Professores Collegii Romani
Categoria:Poetae Latini Italiae
Categoria:Nati 1640
Categoria:Mortui 1715
Categoria:Auctores Latini recentiores
Categoria:Scriptores Italiae
Categoria:Epici
Damianus Hinds

**Damianus Hinds** (Londinii in regione urbana Paddington natus die 27 Novembris 1969) est politicus Angliae.

Alumnus est collegii Sancti Ambrosii iuxta Altrincham et collegii Trinitatis apud Oxonienses. Sodalis factionis conservativae, ab anno 2010 legatus est parlamento Britannico pro circulo Hantoniensis orientalis. Die 12 Maii 2015 secretarius a scaccario iuxta aerarium factus est in regimine Davidis Cameron. A prima ministra Theresa May die 17 Iulii 2016 minister a muneribus, die 8 Ianuarii 2018 secretarius civicus ab eruditione promotus est.

## Bibliographia 
* Joe Watts, "Damian Hinds: New Education Secretary twice tipped as future Tory leader by key Theresa May allies" in *The Independent* (11 Ianuarii 2018)

Categoria:Nati 1969
Categoria:Homines vivi
Categoria:Politici Angliae
Categoria:Alumni Collegii Sancti Ambrosii (Altrincham)
Categoria:Alumni Universitatis Oxoniensis
Categoria:Legati Parlamento Britannico
Georgius Maxwell Richards

**Georgius Maxwell Richards**, vulgo saepius *Max Richards* (in oppido S. Ferdinandi natus die 1 Decembris 1931; ad portum Hispaniae die 8 Ianuarii 2018 mortuus) fuit politicus insulae Trinitatis.

Patre iuris consulto, matre praeceptrice, Georgius Maxwell Richards in insula nativa educatus  frequentavit. Ingeniariae chemicae studuit apud collegium Scientiae et Technologiae Mancuniense et collegium Pembrochiae universitatis Cantabrigiensis. Ab anno 1965 in universitate Indiarum Occidentalium docuit, ubi ab anno 1970 professor et ab anno 1984 ad 1996 princeps campi S. Augustini meruit. Praeses Trinitatis et Tabaci bis electus, a die 17 Martii 2003 usque ad 18 Martii 2013 hoc officio functus est.

## Bibliographia 
* "T&T’s fourth president dies" in *Trinidad and Tobago Guardian* (9 Ianuarii 2018)

Categoria:Nati 1931
Categoria:Mortui 2018
Categoria:Politici Trinitatis et Tabaci
Categoria:Eruditi Trinitatis et Tabaci
Categoria:Alumni Collegii et Instituti Scientiae et Technologiae Mancuniensis
Categoria:Alumni Universitatis Cantabrigiensis
Categoria:Professores Universitatis Indiarum Occidentalium
Categoria:Duces civitatum
Categoria:Incolae insulae Trinitatis
Categoria:Alumni Collegii Regalis (Portus Hispaniae)
Unda Esperantici

thumb|Editio mensis Iunii 2015 
***Unda Esperantici*** (Esperantice *La Ondo de Esperanto*) erat periodicum singulis mensibus editum et lingua Esperantica exaratum. Regiomontii, inde ab anno 2017 non iam in chartis, sed tantummodo in versione interretiali, conficiebatur. Die 30 Decembris 2019 autem editio ultima prelo mandata est.

## Historia
Nomen commentariorum mutuum prehenderunt a periodico olim annis a 1909 ad 1921 ab Alexandro Sacharov Moscuae edito. Redintegrati sunt commentarii anno 1991, quibus nuntii de motione Esperantica mundana maxime in animo sunt. Imaginibus multis auctae paginae 24 themata varia esperantistarum in toto orbe terrarum dispersorum tractant, atque omnibus palam faciunt. Symbolae plurimae initio Esperantice scriptae sunt, aliae a vernacularibus idiomatibus convertuntur. Unione Europaea Esperantica auxiliante, *Nuntii Europaei* (Eŭropa Bulteno) quoque in periodico integrantur.

A lectoribus maxime diligitur sectio operis musivi (Mozaiko) ubi aenigmata ponuntur et facetiae narrantur. Mense Novembri 2004 sectio nova peculiaris addita est, ubi agitur de regionibus sui iuris Europaeis.

## Scriptores
Multitudo et gravitudo scriptorum variis ex terris ortuorum lectores vere captant. Citentur inter illos Gulielmus Auld, Osmo Buller, Renatus Corsetti, Ferdinandus de Diego, Stephanus Ertl, Paulus Gubbins, Sten Johansson, Volfgangus Kirschstein, Lee Chong-Yeong, Udalricus Lins, Daniel Luez, Valentinus Melnikov, Iulianus Modest, Gonçalo Neves, Sergius Pokrovskij, Anna Ritamäki, Ziko van Dijk, Georgius Silfer, Gualterius Żelazny.

## Forum iudicii et auxilii
Ex anno 1998 commentarii esperantistam anni honoris causa eligunt. Insuper auxilium praebent in conventibus disponendis, si congressus in Russia sive in aliis Europae orientalis terris celebrantur. Quotannis certamina de optimis photogrammatibus et litteris indicuntur. Eius moderatores, Alexander Korzhenkov et Galena Gorecka, saepe in variis terris Europaeis praelectiones dare solent.
## Notae
## Nexus externi
*Commentariorum situs proprius

Categoria:Periodica Esperantica
Categoria:Kaliningradum
Agades

**Agades**, linguis vernacularibus etiam *Agadez*, est urbs mediá civitate Nigritania in deserto Sahara sita. Ibi homines 118&nbsp;244 anno 2012 habitabant. Fuit caput regni mercatorii mediaevalis. Urbs Agades ab UNESCO in patrimonio mundano inscripta est.

## Notae 
## Nexus externi 
[thumb|Turris [meschitae magnae urbis Agades]]
[thumb|Despectus in urbe Agades e turre [meschitae visus]]

Categoria:Urbes rei publicae Nigritanae
Categoria:Urbes olim capitales
Categoria:Loci hereditatis mundialis in Africa
Canos

**Canos**, linguis vernaculis **Kano**, est urbs Nigeriae secunda quo ad numerum incolarum pertinet: ibi enim homines 2&nbsp;828&nbsp;861 anno 2006 habitabant. Est metropolis populi Hausa omnisque Nigeriae septentrionalis, caput civitatis Kanoensis. Est insuper caput emiratus Kanoensis Islamicae caputque regni Canos saeculo fere undecimo constituti. 

## Notae 
## Nexus externi 
thumb|Porta palatii emirorum Canos in urbe
thumb|Cerealia in mercatu Dawanau urbis Canos venundata

Categoria:Urbes Nigeriae
Categoria:Urbes olim capitales
Categoria:Urbes milies milium incolarum
Casena

**Casena**, linguis vernacularibus *Katsina*, est urbs Nigeriae septentrionalis caputque civitatis Katsinensis et emiratus Katsinensis. Ibi homines 318&nbsp;459 anno 2006 habitabant. Fuit insuper caput regni Casenae saeculo fere duodecimo constituti.

## Notae 
## Nexus externi 
[thumb|Turris [meschitae Gobarau in urbe Katsina]]

Categoria:Urbes Nigeriae
Categoria:Urbes olim capitales
Ginea

**Ginea**, linguis vernacularibus *Djenné*, est urbs mediá civitate Malia sita. Ibi homines 32&nbsp;944 anno 2009 habitabant. Fuit caput regni mediaevalis Gineae cuius nomen regioni satis magnae Africae occidentalis *Guineae* datum est.

## Notae 
## Nexus externi 
[thumb|[Meschita magna urbis Gineae. Prima acie nundinae urbanae videntur]]

Categoria:Urbes Maliae
Categoria:Urbes olim capitales
Gagos

**Gagos**, linguis vernacularibus *Gao*, est urbs ad orientalem partem civitatis Maliae sita. Ibi homines 86&nbsp;633 anno 2009 habitabant. Fuit olim caput imperii Songhai. Sepulcrum imperatoris Askia, Gagos in urbe visitanda, ab UNESCO in patrimonio mundano inscriptum est.

## Notae 
## Nexus externi 
[thumb|[Sepulcrum Askia|Sepulcrum imperatoris Askia Gagos in urbe]]

Categoria:Urbes Maliae
Categoria:Urbes olim capitales
Esperantista anni honorarius

thumb|Ranja Zafinifotsy, magistra Africana, quae anno 2025 palmam tulit.
**Esperantista anni honorarius** (Esperantice *Esperantisto de la Jaro*) eligitur quotannis a moderatoribus *Undae Esperantici* et ab iudicibus praemiorum accitis. Praesidio iudicum praeest Galena Gorecka periodici citati editrix.

## Historia
Proclamatio esperantistarum honorandorum anno 1998 incohata est. Quam notionem multi Esperantici fautores expertique ex diversissimis campis motionis Esperanticae orientes optimam habuerunt. Cum res a victuris adimplendae haud clare definiantur, attributio haud raro criticatur.

## Elenchus honoratorum
*1998: Gulielmus Auld
*1999: Kep Enderby
*2000: Ioannes Bakker, Maurus La Torre, Jouko Lindstedt
*2001: Osmo Buller
*2002: Michael Duc Goninaz (editionem glossarii *Nova Plena Ilustrita Vortaro* moderans)
*2003: David ap Fergus
*2004: Helmar Frank
*2005: Paulus Jegorovas (congressum universalem Vilnae anno 2005 celebratum parans) 
*2006: Candidus Wennergren (grammaticam praetitulatam *Plena Manlibro de Esperanta Gramatiko* pangens)
*2007: Petrus Zilvar (apud Interculturale Centrum ICH operam navans)
*2008: Helena Koutny (studia interlinguistica Posnaniae coordinans)
*2009: Alexander Korzhenkov (de Ludovici Zamenhof  vita atque philosophia indagans)  
*2010: Catharina Kováts (multa nova didactica inveniens et promulgans)
*2011: Dionysius Keefe (in Republica populari Sinarum Esperantica promovens) 
*2012: Petrus Baláž
*2013: Marcus Fettes
*2014: Mirella Grosjean (Africanos in Esperantica initians et varios congressus didacticos praeparans) 
*2015: Carolus Smith (cursum linguae Esperanticae interretialem apud *Duolingo* conficiens) 
*2016: Stephanus MacGill
*2017: Thesaurus Huang Yinbao (commentarios UNESCO Esperantice convertendos curans)
*2018: Hori Yasuo, a quo i.a. colluctatio Sumo libraria inventa est et Esperantica in Asia valde coluntur
*2019: Anna Löwenstein
*2020: Ferdinandus Maia
*2021: Galena Gorecka
*2022: Edmundus Grimley Evans
*2023: Sun Mingxiao (qui museum Esperanticum in Sinis instituit]
*2024: Esther Besenyei-Merger
*2025: Ranja Zafinifotsy

Anno 2000 et Buller et Claudius Piron eundem numerum faventium nacti sunt; Buller vicit propterea quod a pluribus hominibus propositus erat.

## Externi nexus
*De praemio in paginis commentariorum Regiomontanorum citatorum multis cum colloquiis percontativis

## Notae
Categoria:Lingua Esperantica
Categoria:Praemia
Gualata

**Gualata**, linguis vernacularibus *Oualata*, est urbs in deserto Sahara ad meridianam partem Mauritaniae sita. Ibi homines 13&nbsp;787 anno 2010 habitabant. Fuit caput regni mercatorii mediaevalis. 

## Notae 
## Nexus externi 
thumb|Despectus in urbe Gualata

Categoria:Urbes Mauritaniae
Categoria:Urbes olim capitales
Presbyterium

**Presbyterium** potest esse:
* Dignitas sacerdotalis
** Collegium presbyterorum
** Presbyteratus, obventiones presbyterii paroecialis
* Presbyerium (architectura), orientalis cancelli pars ultra chorum, in qua presbyteri consistunt
* Donativum, quod summi pontifices Romani distribuere solent, maxime cum inaugurantur

## Notae
Bracchium fluminis

[thumb|Rami ad compitum [flumen|fluminum Iuconi et Koyukuk in Alasca die 24 Augusti 1941.]]
**Βracchium fluminis** vel **ramus fluminis** (Anglice *anabranch*; Francogallice *anabranche* vel *bras*) est pars fluminis vel amnis quae a praecipuo canali vel a parte cursus aquarii divertitur et ad praecipuum canalem secundo flumine redit. Minores rami a parvis insulis in cursu aquario creari possunt. Fluxio in maioribus ramis nonnulla chiliometra diverti potest antequam praecipuum canalem redit.

Vocabulum *anabranch* significationem hydrologicam habens in lingua Anglica Australiana plus quam in aliis linguis Anglicis adhibetur.

Saepe fluvio errante bracchium fluminis cum alveo principali ligamina perdit (nam sedimentis alluvialibus mox obruuntur) et quasi lacus oblongus sui generis manet; tunc bracchium caecum dicitur.

*Bayou
*Flumen plexum
*Ulupna (insula)

## Notae
## Bibliographia
*North, Colin P., Gerald C. Nanson, et Simon D. Fagan. 2007. Recognition of the Sedimentary Architecture of Dryland Anabranching (Anastomosing) Rivers. *Journal of Sedimentary Research* 77(11): 925–938. doi:10.2110/jsr.2007.089.

## Nexus externi
*Passos, Marcel Silva, et Emílio Alberto Amaral Soares. 2017. Análise multitemporal do sistema fluvial "Solimões-Amazonas entre os tributários Purus e Negro, Amazônia Ocidental, Brasil." *Revista Geologia USP: Série Científica* 17 (1).

Categoria:Aqua
Categoria:Conformationes terrestres
Categoria:Flumina
Categoria:Geomorphologia
Lacus Albertus (Australia Australis)

thumb|Lacus Albertus a Meningie visus.
[thumb|upright=0.8|Duae [pelecanidae in Lacu Alberto ad Meningie videntur.]]
**Lacus Albertus** est lacus aquae dulcis prope ostium Fluminis Murrayani in Australia Australi situs. Ab aqua ex Lacu Alexandrina ad ostium prope Narrung influente impletur. Ad meridiem a Coorong regione salsa protecta separatur per paeninsula Narrung. Solum oppidum maius in lacu est Meningie. Lacus Alexandrina et Albertus una appellantur **Lacus Inferiores.**

Lacus Albertus a Georgio Gawler, gubernatore Australiae Australis, ex Principe Alberto (1819–1861), consorte Victoriae reginae, appellatus est.

Quia absunt maiores amnes influentes atque adest alta evaporationis ratio, Lacus Albertus Lacu Alexandrina salsior est.

## Aves
Species quas Lacus Albertus sustinet insigniter sunt *Neophema chrysogaster*, *Botaurus poiciloptilus* (in discrimen adductus), *Sternula nereis* (damno obiecta), et plus quam una centesima omnium *Cereopsium novaehollandiae,* *Tadornarum tadornoidum,* *Phalacrocoracum carbo,* et *Calidrium acuminatarum* quae in orbe terrarum exstant.

## Notae
*Ostium Murrayanum

Categoria:Flumen Murrayanum
Albertus
Categoria:Systema Murrayani fluminis
Alpes Australianae

[thumb|[Feathertop Mons Victoriae.]]
**Alpes Australianae** sunt una e bioregionibus Australiae, et alissimum iugum montium Australianum, quod in Australia meridiorientali situm est, ubi Victoriam orientalem, Novam Cambriam Australem, et Territorium Capitale Australianum coniungit. Montes sola iuga Australiana plus quam 2000 metra supra maris aequor continent, ac sunt sola bioregio in continente Australiana ubi graviter quotannis ningit. Aream circa 1232981 hectaria amplectuntur. Mons Alpium Australianum altissimus est Kosciuszko mons.

Flumen Murrayanum et Murrumbidgee accola eius in Alpibus Australianis oriuntur.

[thumb|Bioregiones Australianae, Alpibus Australianis [ruber|rubris coloratis.]]
## Pinacotheca

Australian Alps, Vic.JPG|Despectus in Alpes Australianas a via Snowy River, prope Suggan Buggan in Victoria.
Mount Ginini - Namadgi National Park - 2.jpg|Ginini Mons in Territorio Capitali Australiano.
Sunset Mt-Hotham Vic 1.jpg|Solis occasus supra alpes ab Hortham Montibus Victoriae visus.
SnowyMountainsNSWTalbingoDam20050423a.JPG|Talbingo Moles, pars rationis Snowy Mountains Scheme appellatae.
YarrangobillyCaves.jpg|Yarrangobilly Speluncae, ante via Montes Nivosos.
Kiandra Courthouse after opening.JPG|Prisca curia et Kiandra, *ski chalet,* ubi nartatio in Australia coepit.
Towards Kosciuszko from Kangaroo Ridge in winter.jpg|Kosciuszko Praecipuum Iugum, a Transitu Carlottae loco celebri nartationis visum.
View-From-Mt-Hotham-Summit-2008.jpg|Feathertop Mons, ab Hotham Monte visus.
perisher valley snow fields.jpg|Perisher Novae Cambriae Australis est maximus nartationis locus in Australia.
Kiandasunset.JPG|Solis occasum supra Kiandra.

## Nexus interni
*Flumen Murrayanum

## Notae
## Nexus externi
* Situs proprius Australian Alps National Parks.

Categoria:Montes Australiae
Lacus Alexandrina (Australia Australis)

thumb|Lacus Alexandrina est maximus e lacubus inferioribus.
[thumb|upright=0.8|Lacus Alexandrina est [regio magni momenti *Tadornarum tadornoidum.*]]
**Alexandrina Lacus** est ephemeralis aquae dulcis lacus, in Fleurieu paeninsula, Kangaroo insula, et Murray Mallee regionibus Australiae Australis situs, ad litus Oceani Australis adiacens, circa centum chiliometra ad meridiorientem Adelaidopolis patens. Hoc corpus aquae Lacum Albertum minorem adiungit; qui lacus una appellantur **Lacus Inferiores.** Lacus in mare defluit per canalem Ostium Murrayanum appellatum, ad meridiorientem Goolwa oppidi situm.

Lacus e Principissa Alexandrina appellatur, fratris filia et nomine Victoria successorice Gulielmi IV regis Britanniarum.

Lacum tempore somniandi Australianorum Indigenarum Muldjewangk monstrum incolabat.

## Aves
Lacus est habitatio multarum specierum avium aquaticarum, inter quas migratorii aves litorales, quae progenies in Asia septentrionali et Alasca pariunt. Species quas lacus sustinet insigniter sunt *Neophema chrysogaste*, *Botaurus poiciloptilus* (in discrimen adductus), *Sternula nereis* (damno obiecta), et plus quam una centesima omnium *Cereopsium novaehollandiae,* *Tadornarum tadornoidum,* *Phalacrocoracum carbo,* et *Calidrium acuminatarum* quae in orbe terrarum exstant.

*Flumen Murrayanum

## Notae
## Bibliographia
*Wilson, Edward. 1859. *Rambles at the antipodes: a series of sketches of Moreton Bay, New Zealand, the Murray River and South Australia and the overland route. With 2 maps; and 12 tinted lithographs, illustrative of Australian life.* W. H. Smith.

Categoria:Flumen Murrayanum
Alexandrina
Categoria:Systema Murrayani fluminis
Ulupna (insula)

**Ulupna** est insula amnica quae ad orientalem Barmah Saepti Nationalis finem iacet, pars maximae *Eucalypti camaldulensis* silvae in Victoria Australiae. Quae insula a Flumine Murrayano et Ulupna Creek, eius ramo, continetur. Ulupna est pars planitiei inundationis Fluminis Murrayani.

## Locus et proprietates
Insula, in Victoria septentrionalissima patens ubi proximum oppidum est Strathmertonia, populo grata est locus destinationis *camping,* cui sunt permultae species animalium ferorum, inter quae *Varani,* *Macropodes gigantei,* et *Phascolarcti cinerei* intra annum videri possunt.

## Notae
## Nexus externi
*Ulupna Island, Tocumwal, Tourism New South Wales, NSW government tourist agency.
*Ulupna Island, Barmah State Park and Barmah State Forest, a Parks Victoria administrata.

Categoria:Flumen Murrayanum
Categoria:Insulae Australiae
Ostium Murrayanum

[thumb|Ostium Murrayanum ab [Hindmarsh Insula visum.]]
[thumb|Homines in [Hindmarsh Insula ad Ostium Murrayanum, Novembri 2006.]]
[thumb|Machina alveum Ostii Murrayani perfodit, hic ab [Hindmarsh Insula visa,]]
**Ostium Murrayanum** est locus ubi Flumen Murrayanum in Oceanum Australem defluit, circa decem chiliometra ad meridiorientem Goolwa et circa 75 chiliometra ad meridio-meridiorientem mediae Adelaidopolis versus, in Coorong et Goolwa Australi, civitatibus publicis. Canalis aquae sinuoso cursu inter thinia arenosa labitur. Regio est dives piscium aviumque aquaticarum habitatio naturalis.

## Notae
## Bibliographia
*Boating Industry Association of South Australia et Department for Environment and Heritage of South Australia. 2005. ''South Australia's waters: an atlas & guide.* Boating Industry Association of South Australia. ISBN 9781862546806.
*Department of Marine and Harbors of South Australia. 1985. *The Waters of South Australia a series of charts, sailing notes and coastal photographs.* Department of Marine and Harbors, South Australia. ISBN 9780724376032.
*Tolley, John C. 1968. *South Coast Story.'' Mt. CompassL Rowett Print. ISBN 0958796432.

## Nexus externi
*Encounter Marine Park Management plan summary. Department of Environment, Water and Natural Resources. 2012.
*Where the River Meets the Ocean. Murray-Darling Basin Authority, 8 Iunii 2016.

Categoria:Aestuaria
Categoria:Flumen Murrayanum
Ulupna

**Ulupna** est locus habitatus in regione septentrionalissima Victoriae, civitatis Australianae. Quae plerumque consistit in Ulupna, insula a Flumine Murrayano et Ulupna Creek, eius ramo, contenta, ad orientalem Barmah Saepti Nationalis finem iacens. Ulupna est locus destinationis *camping* populo gratissimus.

Diribitorium cursuale Ulupnense die 10 Februarii 1879 apertum, die 11 Aprilis 1892 clausum, anno 1896 iterum apertum, dieque 1 Iulii 1926 iterum clausum est.

## Notae
## Nexus externi
Categoria:Flumen Murrayanum
Categoria:Urbes Australiae
Ferula narcissiaca

[thumb|upright|[Peregrinator ferulam narcissiacam adhibet prope summam Pyramidem Solarem as Teotihuacan.]]
[thumb|upright=0.5|Ferula narcissiaca plene extensa, [smartphone affixo.]]
**Ferula narcissiaca** est extensor telescopicus, plerumque monopus quo homo photographemata *selfie* facere potest, smartphone vel machinam photographicam praeter usitatum bracchii ambitum manu tenens. Ferula plene extendi potest, manubrio in alio fine et confibula aptabili in alio, ut rem stabiliat. Nonnullis ferulis sunt moderatores remoti aut Bluetooth, qui sinunt ut utentes tempus picturae faciendae decernant, et exemplaria speculis post *viewscreen* praedita. Contra monopodum quod machinam photographicam in solo stabilit, bracchium ferulae narcissiacae crassissimum et fortissimum in fine machinam adversum est, ut comprehensionem et aequilibrium melius praebeat. Salutis causa, multa loca commercii ferulas narcissiacas interdicunt, inter quae omnes Disney Parks et Universal Studios Orlando et Ruscisilvae.

*Narcissus (mythologia)

## Notae
## Bibliographia
*Happy, Map. 2014. In Defense of the Selfie Stick. *HuffPost,* 30 Octobris. TheHuffingtonPost.com.
*Peterson, Heyley. 2014. Selfie Sticks Are Selling Out Everywhere. *Business Insider,* 31 Decembris.
*Pogue. David. 2007. Five Fun Little Gadgets. *The New York Times,* 9 Augusti. ISSN 0362-4331.
*Saulnier, Beth. 2018. Living Language: With the hiring of a former Vatican translator, Cornell has become a hub of an unlikely field in the modern age: spoken Latin. *Cornell Alumni Magazine,* Ianuarius/Februarius.
*Welch, Chris, 2015. Selfie sticks are no longer welcome at Disney theme parks. *The Verge,* 26 Iunii.
*Woods, Ben. 2013. Kogan CEO pokes fun at Facebook chief with the 'Zuckerberg Selfie Stick.' *The Next Web,* 26 Novembris.

## Nexus externi
*United States Patent #4,530,580: Telescopic extender for supporting compact camera, 23 Iulii 1985.

Categoria:Instrumenta
Categoria:Inventiones Iaponiae
Categoria:Photographia
Categoria:Telephona
King Comitatus (Vasingtonia)

thumb|left|King Comitatus: comitatus tribunal.

**King Comitatus** (Anglice: *King County*) est Vasintoniae comitatus in Civitatibus Foederatis Americae 2&nbsp;149&nbsp;970 incolarum (anno 2016). Comitatus, cuius caput est urbs Seattlum, die 22 Decembris 1852 creatus est.

Categoria:Comitatus Vasingtoniae
Categoria:Constituta 1852
Rutules

**Rutules** (ipsorum lingua *мыхIаІбыр*, translitteratio *myhabyr*) sunt gens in Caucaso Septentrionali. Lingua illorum lingua Rutulensis est. Rutules religiosi sunt Musulmani, ut plurimum Sunniti. Nunc in mundo circa 90 000 sunt, quorum plus quam 15 000 districtum nationalem Rutulense Daghestaniae incolunt. Ceteri disperse in Daghestania et in territorio Stauropolitano Russiae et in Atropatene habitant. Rutules gens est indigena, cuius maiores  in Albania Caucasia habitaverunt, antequam terras Albaniae Caucasiae nationes Turcicae originis occupaverunt. Aliquando Rutules ut Lesghi frustra tractabantur, sed alia est gens aliaque lingua utitur. 

## Notae 
## Nexus externi 
* De Rutulibus (cum photographematibus et pellicula brevi 

Categoria:Gentes Europae
Categoria:Daghestania
Petrus Rumjancev

Comes (ab anno 1744) **Petrus Alexandri filius Rumjancev** (Russice Пётр Александрович Румянцев, tr. *Pëtr Aleksandrovič Rumjancev*; [[15 Ianuarii|4 [15] Ianuarii]] 1725 – [[19 Decembris|8 [19] Decembris]] 1796) fuit ductor exercitus Russicus, qui etiam ad theoriam artis militaris Russicae contribuit. In bellis Russo-Suecico annorum 1741–1743, septem annorum et Russo-Turcico annorum 1768–1774 participavit, anno 1770 marescalcus factus. Anno 1774, victoriarum suarum ut duci copiarum Russicarum in pugnis contra Turcos ad Largam et Cahul fluvios gratia, cognomine honorato *Zadunajskij* (Задунайский), i.e. 'Transdanubiensis' dignatus est. Anno 1776 socius honoratus Academiae Scientiarum Petropolitanae factus est. Praeterea, insigniis ordinum principalium Imperii Russici (e.g. Sancti Andreae, anno 1762, et Sancti Georgii, anno 1770) ornatus est.

## Nexus externi
Categoria:Ductores exercitus
Categoria:Incolae Imperii Russici
Categoria:Milites Russiae
Raymundus Cunichius

**Raymundus Cunichius** (Croatice *Rajmund Kunić*, Italice *Raimondo Cunich*), natus 17 Januarii 1719 in Ragusio et mortuus 22 Novembris 1794 Romae fuit humanista, Latinista, Iesuita, poeta Ragusinus et Italianus. Virorum doctorum in re publica Ragusina natorum Cunichius et Rogerius Boscovicius celeberrimi sunt.

## Vita et opera 
In Ragusio primum studebat. Anno 1734 in societatem Iesu Romae ingressus est et Collegio Romano studia continuabat. Post annum 1768 Romae Florentiae Firmo Tiferno rhetoricam docuit. In litteris artibusque versatus est. Anthologiam multorum poetarum edidit. Etiam in funeribus pontificum Gregorii ΧΙΙΙ et Clementis XIII carmina declamavit. Academiae Arcadum sodalis fuit.

Opus Cunichii maximum est *Iliadis* plena hexametrica versio Latina (*Homeri Ilias Latinis versibus expressа*, 1776), quam etiam Vincentius Monti laudabat, qui Homerum Italianice vertit. Etiam septem eclogas Theocriti Latine reddidit atque orationes elegia epigrammata composuit. Bernardus Zamagna discipulus Cunichii et amicus reliqua Theocriti carmina vertit, ille et *Odysseam*.

## Editiones 
* *Homeri Ilias, latinis versibus expressa a Raymundo Cunichio Ragusino*. Romae: Joannes Zempel, 1776.
* Carmina anthologica Cunichii, 1774 (prima editio: *Anthologica sive epigrammata anthologiae Graecorum selecta, latinis versibus reddita et animadversionibus illustrata*. Romae, Michaelis Angeli Barbiellini, 1771).
* Elegiae Cunichii in: *Collectio poetarum elegiacorum stylo, et sapore Catulliano scribentium* ... Collegit, castigavit, praefatus est, suas accessiones ineditas addidit Carolus Michaeler... 1784-1785. 
* Carmina Cunichii in: *Carmina recentiorum poetarum VII a Societate Jesu id est Julii Caesaris Cordarae, Raymundi Cunichii, Bernardi Zamagnae, Alphonsi Nicolai, Rogerii Boschovichii, Bartholomaei Boscovichii et Joannis Baptistae Roberti*. 1772.

## De Cunichio 
* Eleonora Zuliani. *Cunich, Raimondo* // *Enciclopedia Italiana*. Roma: Istituto dell'Enciclopedia Italiana, 1931.
* Domenico Vaccolini. *Cunich Raimondo* // E. De Tipaldo. *Biografia degli Italiani illustri*. Vol. I. 1834).
* P.F. Martecchini. *Galleria di Ragusei illustri*, 1841.

## Notae 
Categoria:Nati 1719
Categoria:Mortui 1794
Categoria:Poetae Croatiae
Categoria:Poetae Italiae
Categoria:Poetae Latini Croatiae
Categoria:Academici Arcadum
Categoria:Iesuitae
Categoria:Professores Collegii Romani
Categoria:Ragusium
Categoria:Interpretes Homerici
Categoria:Interpretes Graeco-Latini
Bartholomaeus Boscovichius

**Bartholomaeus Boscovichius** vel *Boscovicius* (Croatice *Baro Bošković*), natus die 27 Aprilis anni 1699 in Ragusio et mortuus die 5 Maii anni 1770 in Recineto) — fuit humanista, Latinista, Iesuita, poeta Latinus. Frater Rogerii Boscovicii fuit. Soror eorum Anitsa (Croatice *Anica Bošković*) Croatice carmina composuit et in litteris Croaticis nota est. Bartholomaeus eclogas scripsit, ubi Vergilium imitatur et ei respondet, atque elegias iambos aliaque carmina composuit et in anthologiis Iesuticis edidit.

## Opera 
* *Carmina et orationes*, 1741. 
* *Selecta carmina patrum Societatis Jesu*, 1747.
* *Carmina selecta patrum Societatis Jesu*, 1751. 
* *Selecta patrum Societatis Jesu carmina … *, 1754.
* *Carmina recentiorum poetarum VII a Societate Jesu id est Julii Caesaris Cordarae, Raymundi Cunichii, Bernardi Zamagnae, Alphonsi Nicolai, Rogerii Boschovichii, Bartholomaei Boscovichii et Joannis Baptistae Roberti*, 1772. 
* *Collectio poetarum elegiacorum stylo, et sapore Catulliano scribentium … Collegit, castigavit, praefatus est, suas accessiones ineditas addidit Carolus Michaeler…*, 1784—1785.

## Nexus externi 
* Eclogae Boscovichii in *The Latin library*

Categoria:Poetae Italiae
Categoria:Poetae Latini Croatiae
Categoria:Iesuitae
Categoria:Ragusium
Categoria:Auctores Latini recentiores
Matthaeus Platov

**Matthaeus Ioannis filius Platov** (Russice Матвей Иванович Платов, tr. *Matvej Ivanovič Platov*; [[17 Augusti|6 [17] Augusti]] 1751 – [[15 Ianuarii|3 [15] Ianuarii]] 1818) fuit ductor exercitus Russicus, particeps omnium bellorum Imperii Russici extremo saeculo duodevicesimo initioque saeculo undevicesimo – e.g., Bellorum Russo-Turcicorum annis 1768–1774 atque annis 1787–1791 et Bellorum Coalitionum (inter alia, Belli Patrii). Praefectus supremus (*ataman*) Exercitus Tanaitici (Donici) Cosacici ab anno 1801, Platov ob meritis suis multa insignia ordinum principalium Russicorum (Sancti Andreae, Sancti Georgii, Sancti Alexandri Nevensis, Sancti Vladimiri et al.) ornatus est, anno 1812 autem titulum comitis Imperii Russici obtinuit.

## Nexus externi
Categoria:Cosaci
Categoria:Ductores exercitus
Categoria:Incolae Imperii Russici
Categoria:Milites Russiae
Categoria:Participes bellorum Napoleonicorum
Gregorius Saenger

**Gregorius Eduardi filius Saenger** (Russice *Григорий Эдуардович Зенгер*, tr. *Grigorij Eduardovič Zenger*), natus die 25 Martis 1853 ruri in gubernio Novogardici et mortuus die 7 Iulii anni 1919 in Petropoli humanista et philologus Russicus fuit. Rector Universitatis Varsoviensis ab anno 1897 usque ad annum 1899 fuit. Administer publicae institutioni moderandae Imperii Russici ab anno 1902 usque ad annum 1904 fuit. Etiam versus Latine reddere amavit et librum carminum Latinorum edidit.

## Opera philologica nonnulla 
* 1882 — Supplementa ad intepretationem Horatii locorum dubiorum, Kioviae («Дополнительные разъяснения спорных текстов Горация»).
* 1886 — Ad locos Horatii dubios commentarius criticus, Varsoviae («Критический комментарий к некоторым спорным текстам Горация») (secunda editio anno 1894).
* 1886 — Annotationes philologicae, Petropoli («Филологические заметки»)
* 1886—1893 — Annotationes ad classicos Latinos, Varsoviae, 1-10 («Заметки к латинским текстам»).
* 1903 — Annotationes ad *Aetnam* et ad *Silvas*  Statii («Заметки к Этне и Стациевым Сильвам»)
* 1906 — Annotationes ad Senecam, Kioviae («Заметки к текстам Сенеки»)
* 1909 — Annotationes criticae ad locos nonnullos auctorum Romanorums et mediaevalium, Petropoli («Критические заметки о некоторых римских и средневековых текстах»).
* 1912 — Annotationes ad classicos Latinos, Odessae («Заметки к латинским текстам»).

## Carmina Latina 
* 1904 — Versiones Latinae Gregorii Saenger, Petropoli («Метрические переложения нa латинский язык Григория Зенгера»).

## De Saengero 
* Господарик Ю. *Министры предреволюционной эпохи: Григорий Эдуардович Зенгер* // Высшее образование в России. — 2002. — № 4. — С. 148—152 .
* Documenta Saengeri in Academia Scientiarum Russica

## Notae 
Categoria:Scriptores Russiae
Categoria:Auctores Latini recentiores
Categoria:Philologi Russiae
Categoria:Interpretes Russo-Latini
Boscovichius

**Boscovichius** vel **Boscovicius** est nomen variorum hominum praeclarorum:
# Rogerius Boscovicius (1711-1787), physicus et astronomus et mathematicus illustris
# Bartholomaeus Boscovichius (1699-1770), frater eius, poeta Latinus
Robertus Obricius

**Robertus Obricius** vel *Obrizius*, anno 1520 natus in *Hermanville-sur-Mer* (ut Francogallice dicitur) et anno 1584 mortuus in Atrebato, clericus fuit Francogallicus et poeta Latinus. Primo presbyter fit ecclesiae sanctae Magdalenae in Atrebato, postea canonicus cathedrali Atrebatensis. Per omnem vitam carmina Latina scribebat. Hymnis et eclogis Scripturam Sanctam enarrantibus laudes adeptus est. In senectute librum de coemeterio Atrebatensi composuit, ubi sibi ipsi epitaphium reliquit hoc:

: Bis plus sex lustris protraxi saepius aegram
:: Corpore in affecto per mala multa animam.
: Vita labor fuit studium conscribere laudes
:: Coelitibus magno coelitumque Patri.
: Vixi: morte cado. Vita est mea, mors mea Christus;
:: Unus honos uni, gloria aeterna, Deo.

## Opera 
* Eidyllia sacra in utrumque Testamentum, Duaci 1587;
* De Atrebatentis urbis liberatione á sectariorum factiosorum oppressione anno 1578. Antwerpiae 1590;
* Hymnorum libri VII, 
* Epistolarum libri II,
* Coemeterium, seu virorum illustrium, et Artesiae comitum Epitaphia. Atrebati apud Guilelmum Riverium 1592.

In manuscriptis manent * Progymnasmata ad veram pietatem* et metaphrasis Cantici Canticorum.

## De Obricio 
* Biografía eclesiástica completa: vida de los personajes del Antiguo y Nuevo Testamento, de todos los santos que venera la Iglesia, papas y eclesiásticos célebres por su virtudes y talentos en órden alfabético, Matriti 1863, tomus 15, p. 738 .
* Biographisch woordenboek der Nederlanden .
* Compendiöses Gelehrten-lexicon, darinne die Gelehrten aller Stände... 1781 S. 385 .
* Phillips, Edward. *Theatrum poetarum...* P. 163. .

Categoria:Nati 1520
Categoria:Mortui 1584
Categoria:Poetae Latini Franciae
Categoria:Poetae Franciae
Categoria:Presbyteri catholici
Categoria:Epitaphia
Categoria:Auctores Latini Renascentiae
Antonius Peral Torres

**Antonius Peral Torres** (Hispanice *Antonio Peral Torres* (natus Illicis die 14 Aprilis 1922; mortuus Maio 2000) fuit philologus et clericus Hispanus. Librum *Dominum Quixotum a Manica* Latine reddidit.

## Vita et opera 
Studebat litteras Semiticas in Universitate Matritensi, eo tempore sacerdos Catholicus factus est. Commentarios Ephraem Syri in *Genesim* Hispanice vertit et thesim doctoralem de eis scripsit. Linguam Hebraeam Aramaicamque Syriacamque multos annos docuit. 

Plenam versionem Latinam *Domini Quixoti a Manica* multos annos parabat nec ullo hoc aperiebat. In praefatione dicit:

* Motus dilectione ad hanc versionem faciendam me contuli, sed nec egomet potui credere me aliquando eam finiturum esse. Tamen, Deo volente, denique vidi finem huius operis ...

vel alibi:

* Et sic amisi somnum et tranquillitatem meam et denique dixi mihi, nonne habeo ipsum morbum, quo laborabat dominus Quixotus? Nonne affectus sum dementia simili morbo illius? Et debui mihi affirmative respondere. Ille amens erat, quia cogitabat de rebus pertinentibus ad equitatum itinerantem et noctu legebat libros huius equitatus et ego mea ex parte vaco versioni huius libri et non compos mentis sum propterea quod quamvis sim in tramine subterraneo, vulgo «metro», vel inspiciam televisionem sive quamdam radiophoniam auscultem, tamen semper cogito de proverbiis Sanctii et habeo in mente quomodo dicere hoc Latine et quomodo possim has omnes res induere veste Latina et hoc modo nec dormio nec vere inspicio quod video, sed tantum de his rebus, de re grammaticali et de versione horum verborum cogito neque scio quid facio nec video veram vitam meam. ... Et aliquando accidit mihi ut darem responsum Latinum ad quaestionem in lingua patria, sed hoc tantum fuit in ambitu familiari, praesertim loquendo domi cum liberis meis et propter risum eorum intellexi aliquid non bene accidisse in responso meo!

## De Peral Torres 
* Fernando Díaz Esteban, *In memoriam Antonio Peral Torres*, in: Sefarad, Vol 61, No 2 (2001)
* Carolina Ponce Hernández, Maricela Bravo Rubio, *Aproximaciones a dos traducciones del Quijote al latín*. Ponencia presentada en el Coloquio “El que a buen árbol se arrima… Horizonte Cultural del Quijote”, que se llevó a cabo en la Facultad de Filosofía y Letras. UNAM, del 2 al 5 de mayo de 2005 /
* Antonio Peral Torres in *Worldcat*
* Antonius Peral Torres in situ Illicensi, cum photographemate

## Notae 
Categoria:Nati 1922
Categoria:Mortui 2000
Categoria:Philologi Hispaniae
Categoria:Auctores Latini recentiores 
Categoria:Presbyteri catholici
Categoria:Alumni Universitatis Complutensis
Categoria:Interpretes Hispano-Latini